KMinesi käsiraamat

# KMinesi käsiraamat

Nicolas Hadacek `<hadacek@kde.org>`

Michael McBride `<mmcbride@ematic.org>`

Anton Brondz `<dinolinux@gmail.com>`

Arendaja: Nicolas Hadacek
Korrigeerija: Lauri Watts
Tõlge eesti keelde: Marek Laane
Versioon 3.0 (KDE
4.11) (2013-05-06)

Autoriõigus © 2000 Nicolas Hadacek, Michael McBride

Autoriõiguse märge

KMines on KDE versioon klassikalisest miiniotsimise mängust.

Tabelite nimekiri

4.1. Kiirklahvid

Peatükk 1. Sissejuhatus
Sissejuhatus

# Peatükk 1. Sissejuhatus

### Mängu tüüp:

strateegia, lauamäng

### Mängijate arv:

Üks

KMines on klassikaline miiniotsimise mäng, kus tuleb avada kõik miinideta väljad ilma mõnel miinil plahvatamata. Kui miin plahvatab, on mäng läbi. Numbrid näitavad, mitu miini asub läheduses.

Peatükk 2. Kuidas mängida
Kuidas mängida

# Peatükk 2. Kuidas mängida

### Eesmärk:

leida kõik miiniväljale peidetud miinid.

KMinesi mängumiseks tuleb hiire ja selle kolme nupuga (kahenupulistel hiirtel on võimalik klõpsu hiire keskmise nupuga matkida, kui vajutada korraga alla hiire vasak nupp ja hiire parem nupp), et avada ruudud või tähistada need lipukestega.

Klõpsa hiire vasaku nupuga ruudul selle avamiseks. Kui ruudul on miin, see plahvatab ja mäng on läbi. Kui ruudul pole miini, avatakse see ning kui ka lähedal pole miine, avatakse needki. Kui naabruses on aga miine, ilmub number, mis näitab, mitu naaberruutu sisaldab miine. Igal ruudul (välja arvatud nurga- ja servaruudud) on kaheksa naaberruutu.

### Märkus

Klõps hiire vasaku nupuga lipukesega tähistatud ruudul on ohutu ega too kaasa mingeid tagajärgi.

Klõps hiire parema nupuga märgib ruudu kui miini sisaldava (asetades sellele punase lipu). Teist korda klõpsates muutub ruut kahtlaseks (sellele asetatakse küsimärk). Kahtluselipp võib olla kasulik, kui sa pole miini täpses asukohas kindel. Klõps hiire keskmise nupuga avab naaberruudud, kui õige arv ruute on märgitud. See on kasulik, sest nii saab avada ruute kiiremini kui neil ükshaaval klõpsates. Aga ole kindel, et lipud on õigesti asetatud, sest muidu võid õhku lennata.

Peatükk 3. Mängureeglid, strateegia ja nõuanded
Mängureeglid, strateegia ja nõuanded

# Peatükk 3. Mängureeglid, strateegia ja nõuanded

## Reeglid

- Mäng saab läbi alles siis, kui kõik miinid on üles leitud.

- Mängija saab miinide täpse asukoha teada alles mängu lõpus.

- Kui miin plahvatab, on mäng läbi.

- Numbrid näitavad miinide arvu naaberruutudel.

Strateegia ja nõuanded
Strateegia ja nõuanded

## Strateegia ja nõuanded

- Numbrid annavad märku, kus võivad asuda miinid.

- Kahtluse korral sea ruudule lipp. Arvesta, et isegi kui miinide arvu osutav number lipu asetamise järel väheneb, ei pruugi lipu all siiski miini olla.

- Mõtle enne klõpsamist, sest vale klõps paneb miini plahvatama.

- Kui kahtlustad, et ruut võib sisaldada miini, proovi avada selle naaberruute, et näha numbreid, mis kahtlust kinnitavad või selle ümber lükkavad.

- Püüa ruudud võimalikult kiiresti avada, sest mida vähem aega kulutad, seda parem on tulemus.

Peatükk 4. Käsud/kiirklahvid
Käsud/kiirklahvid

# Peatükk 4. Käsud/kiirklahvid

Allpool kirjeldatakse lühidalt menüükirjeid.

## Menüükirjed

Mäng → Uus (Ctrl+N)

  Alustab uut mängu.

Mäng → Paus (P)

  Võimaldab mängu peatada. Sama menüükäsu uuesti valimisega saab mängu jätkata. Pane tähele, et pausi ajaks mängulaud varjatakse, sest see poleks üldse aus, kui sa kasutaksid tekkinud aega, mida ju ei arvestata, heade käikude otsimiseks.

Mäng → Näita rekordeid (Ctrl+H)

  Näitab iga raskusastme edetabelit (kiiremaid aegu).

Mäng → Välju (Ctrl+Q)

  Lõpetab KMinesi töö.

Seadistused → Raskusaste

  Võimaldab alammenüüst valida mängu raskusastme.

  Vaikimisi on olemas kolm raskusastet: Kerge (9x9 ruutu, 10 miini), Keskmine (16x16 ruutu, 40 miini) ja Raske (30x16 ruutu, 99 miini). Samuti on olemas tase Kohandatud.

  Kui valid võimaluse Kohandatud, kasutatakse väärtusi, mille oled määranud dialoogis KMinesi seadistamine.

Lisaks on KMinesil tavapärased KDE seadistuste ja abimenüü elemendid, mille kohta leiab rohkem teavet KDE põhialuste käsiraamatu osadest Menüü Seadistused ja Menüü Abi.

Vaikimisi kiirklahvid
Vaikimisi kiirklahvid

## Vaikimisi kiirklahvid

Järgnev tabel näitab vaikimisi kiirklahve.

Tabel 4.1. Kiirklahvid

Klahv | Toiming
--- | ---
Ctrl+N | Uus mäng
P | Paus
Ctrl+Q | KMinesi töö lõpetamine
F1 | KMinesi käsiraamat
Shift+F1 | 'Mis see on?' abi
Ctrl+H | Rekordite näitamine

Neid klahviseoseid saab muuta menüükäsuga Seadistused → Kiirklahvide seadistamine...

Peatükk 5. Korduma kippuvad küsimused
Korduma kippuvad küsimused

# Peatükk 5. Korduma kippuvad küsimused

5.1. Kuidas muuta mängu välimust?
5.2. Kas kuidagi saab lisada miine ja ruute?

5.1. | Kuidas muuta mängu välimust?
| Selleks vali menüü Seadistused ja sealt KMinesi seadistamine....
5.2. | Kas kuidagi saab lisada miine ja ruute?
| Jah, kõige lihtsam on kasutada all paremal asuvat rippmenüüd.

Peatükk 6. Mängu seadistused
Mängu seadistused

# Peatükk 6. Mängu seadistused

Mängu saab seadistada menüükäsuga Seadistused → KMinesi seadistamine..., mille peale ilmub dialoog.

Teisel kaardil saab valida teema. Vali teema nimekirjast. Kõigi nimekirja elementide juures on teena nimest vasakul näha väike eelvaatlus. Valik rakendatakse kohe.

Kolmandal kaardil saab määrata kohandatud raskusastme puhul kasutatava mängulaua kõrguse ja laiuse ning miinide arvu.

Peatükk 7. Autorid ja litsents
Autorid ja litsents

# Peatükk 7. Autorid ja litsents

KMinesi autoriõigus 1996-2007

Autorid

- Nicolas Hadacek `(hadacek AT kde.org)`

- Mikhail Kourinny

- Mauricio Piacentini `(mauricio AT tabuleiro.com)`

- Dmitry Suzdalev `(dimsuz AT gmail.com)`

Dokumentatsiooni autoriõigus 2000: Nicolas Hadacek `(hadacek AT kde.org)`

Dokumentatsiooni uuendas KDE 2.0 tarbeks: Mike McBride `(no mail)`

Mõningad muudatused KDE 3.2 tarbeks: Philip Rodrigues `(phil AT kde.org)`

Tõlge eesti keelde: Marek Laane `(bald AT smail.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.

Lisa A. Paigaldamine
Paigaldamine

# Lisa A. Paigaldamine

## KMinesi hankimine

KMines on osa KDE projektist http://www.kde.org/.

KMines asub paketis kdegames KDE projekti peamises FTP saidis ftp://ftp.kde.org/pub/kde/.

Kompileerimine ja paigaldamine
Kompileerimine ja paigaldamine

## Kompileerimine ja paigaldamine

Et KMines oma süsteemis kompileerida ja paigaldada, anna KMines baaskataloogis järgmised käsud:

    % ./configure
    % make
    % make install

Kuna KMines kasutab autoconf'i ja automake'i, ei tohiks kompileerimisel probleeme esineda. Kui neid siiski ette tuleb, anna sellest palun teada KDE meililistides.